Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 112

3. A központi és kiemelt üzenetek 3.1. A központi üzenet Az EU lehetõségeket teremt. — Az EU eszköz a felzárkózásra. — Az EU gyermekeink jövõje. A kommunikáció központi üzenete: „Az Európai Unió lehetõségeket teremt mindannyiunk számára, ha felkészültek vagyunk, élünk ezekkel, eszközt kapunk felzárkózásunkra és biztosítjuk gyermekeink jövõjét. A lehetõségekbõl a társadalom, a csoport és az egyén is részesül.” A kommunikáció üzeneteinek: — a tagságból következõ lehetõségeket, — az ezekre való felkészülés fontosságát, és — a jövõ szempontjait kell hangsúlyozniuk. 2002/151/II. szám Lehetõségek: A lehetõségek számos egyéni és közösségi szinten jelennek meg: az állampolgár, a család, a civil és szakmai-érdekképviseleti szervezet, a társadalmi csoport, a település, a kistérség, a régió, az ország és Európa egésze szintjén. Felkészülés: Egyes lehetõségek automatikusan elõnyökkel járnak, de az igazán sikeres tagsághoz, a lehetõségek maximális kihasználásához aktív magatartásra, tudatos felkészülésre van szükség. Ha ennek eleget teszünk az Európai Unió a legjobb eszköz a felzárkózásra. Az eszköz jelleg hangsúlyozása a lehetõségek megléte mellett magában rejti a felkészülés fontosságának, szükségességének üzenetét. Jövõ: Az Európai Unióhoz történõ csatlakozás egy folyamat, amely hosszú távon meghatározza Magyarország fejlõdését. Annak a felzárkózási folyamatnak a felgyorsítását, de egyben lezárását jelenti, amely a rendszerváltással kezdõdött. Nem egyik napról a másikra változtatja meg életünket, de megteremti a biztonságos, nyugodt jövõt, gyarapodást, jólétet gyermekeink számára. 3.2. A tájékoztatásból fakadó üzenet: Akarj tudni az EU-ról! Az információk elérhetõk! A kommunikációs stratégia feladata, hogy az egyének, a különbözõ csoportok tájékozottak, felkészültek legyenek az õket érõ hatásokról, a csatlakozás lehetõségeirõl, következményeirõl. A passzív és aktív befogadást egyaránt elõ kell segíteniük a KS üzeneteinek. Ezért a KS egyik meghatározó üzenetének éppen az információk elérhetõségét kell bemutatnia, proaktívan választ adva arra a kérdésre, hogy: „Hol tudok tájékoztatást kapni az engem érdeklõ és érintõ kérdésekben?” Miután az általános üzenetek egyik fõ funkciója az, hogy a célcsoport specifikus üzenetek — amelyek gyakran szakmai információkat, felkészülési feladatokat jelentenek — számára keretet nyújtsanak, ezért az általános üzenetek révén biztosítani kell, hogy aki igényli, az könnyen tudja megismerni és megtalálni az alapinformációknál bõvebb „több információ” elérhetõségét. Az általános üzenetek megfogalmazásakor így törekedni kell a „több információ” elérhetõségének megismertetésére. A kommunikációs stratégiának a négyirányú decentralizációval biztosítania kell, hogy az információk (a célcsoport-specifikus üzenetek) valóban rendelkezésre álljanak, könnyen hozzáférhetõk legyenek minden érintett csoport számára. 3.3. A népszavazás elõtti idõszak kiemelt üzenete Neked is döntened kell: Európához akarsz-e tartozni? A népszavazásból fakadó döntési helyzet külön kiemelt üzenet megfogalmazását teszi szükségessé. Ez a referendum elõtti idõszakban a központi üzenet rangjára emelkedik. A csatlakozásról szóló döntést — annak történelmi jelentõsége miatt — a társadalom lehetõ legnagyobb részvételével kell meghozni. A kommunikációs stratégiának ezért mozgósítania kell a tagságról szóló népszavazáson való részvételre. A KS arra buzdítja az állampolgárokat, hogy gyakorolják demokratikus jogaikat a történelmi jelentõségû, Magyarország jövõje szempontjából döntõ fontosságú népszavazáson. A KS üzenetének hangsúlyoznia kell, hogy mindenki személyes döntésére szükség van. A döntés tétje az, hogy hova tartozzon Magyarország és a magyar állampolgárok. Magyarország ezeréves történelme, kultúrája, gazdasági és emberi kapcsolatai Európához, az európai országok közösségéhez fûzik. A csatlakozásról szóló döntés ennek megerõsítésérõl szól. A döntési helyzetbõl következik, hogy mindenkinek felelõsen kell döntést hoznia, ehhez megfelelõ tájékozottságra van szükség. Ezért a mozgósítási szakasz kiemelt üzenetét, ahol csak lehet, össze kell kapcsolni az információk elérhetõségét hangsúlyozó üzenettel. A döntési helyzetbõl fakadó nyitottság a legjobb alkalom, az információk eljuttatására.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes